ตลาดหุ้นยุโรปเปิดตลาดแดนบวก นักลงทุนจับตากรีซ-ข้อมูลจ้างงานสหรัฐ
ลาดหุ้นยุโรปเปิดตลาดวันนี้ปรับตัวสูงขึ้น โดยนักลงทุนยังคงติดตามสถานการณ์ในกรีซและรอดูการรายงานข้อมูลการจ้างงานนอกภาคการเกษตรของสหรัฐ 
2 ก.ค. 2558

ผู้สื่อข่าวรายงานว่า ตลาดหุ้นยุโรปเปิดตลาดวันนี้ปรับตัวสูงขึ้น โดยนักลงทุนยังคงติดตามสถานการณ์ในกรีซและรอดูการรายงานข้อมูลการจ้างงานนอกภาคการเกษตรของสหรัฐ เนื่องจากข้อมูลดังกล่าวจะเป็นปัจจัยที่สำคัญต่อการตัดสินใจเรื่องการปรับขึ้นอัตราดอกเบี้ยของธนาคารกลางสหรัฐ (เฟด)
โดยดัชนี Stoxx Europe 600 บวก 0.3% แตะ 388.06 ดัชนี CAC-40 ตลาดหุ้นฝรั่งเศสเปิดวันนี้ที่ 4,898.55 จุด เพิ่มขึ้น 15.36 จุด, +0.31% และดัชนี DAX ตลาดหุ้นเยอรมันเปิดวันนี้ที่ 11,191.28 จุด เพิ่มขึ้น 10.78 จุด, +0.10%
สำหรับกระทรวงแรงงานสหรัฐจะเปิดเผยตัวเลขจ้างงานนอกภาคเกษตรเดือนมิ.ย.ของสหรัฐในคืนนี้ตามเวลาไทย ขณะที่นักวิเคราะห์คาดว่า ตัวเลขการจ้างงานนอกภาคเกษตรในเดือนมิ.ย.ของสหรัฐจะเพิ่มขึ้น 233,000 ตำแหน่ง และคาดว่าอัตราการว่างงานจะลดลงสู่ระดับ 5.4% จาก 5.5% ในเดือนพ.ค.